paragraph_text: Njegova putovanja, od 1405. do 1433. godine, su nazvana "Uškopljenik Sanbao prema zapadnom oceanu" ili "Zheng He prema zapadnom oceanu". "Zapadni ocean" odnosi se na azijska i afrička područja koje je Ceng He istraživao. Među njima su područja jugoistočne azije, Sumatre, Jave, Šri Lanke, Indije, Perzije, Perzijskog zaljeva, jugozapadne Azije, Crvenog mora, i Mozambika. Točan broj njegovih putovanja zavisi od načina dijeljenja, ali putovao je sedam puta do "Zapadnog oceana" sa svojom flotom. Na vrhuncu moći, flota se sastojala od 30.000 mornara i 70 brodova. Brodovi su dosegnuli dužinu od 120 m i širinu od 50 m s kojima je prešao i više od 50.000 km, stoga su to bili najveći drveni brodovi ikad.